Source: http://docplayer.cz/31610534-Smernica-na-vykonavanie-zakona-c-211-2000-z-z-o-slobodnom-pristupe-k-informaciam-a-o-zmene-a-doplneni-niektorych-zakonov.html
Timestamp: 2017-12-17 16:42:44+00:00
Document Index: 5673802

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'čl. 5', 'čl. 5', 'čl. 5', 'Čl. 7', 'Čl. 8', 'Čl. 9', 'Čl. 10', 'čl.7', 'Čl. 11', 'Čl. 12']

Smernica na vykonávanie zákona č. 211/2000 Z.z. o slobodnom prístupe k informáciám a o zmene a doplnení niektorých zákonov - PDF
Download "Smernica na vykonávanie zákona č. 211/2000 Z.z. o slobodnom prístupe k informáciám a o zmene a doplnení niektorých zákonov"
1 Smernica na vykonávanie zákona č. 211/2000 Z.z. o slobodnom prístupe k informáciám a o zmene a doplnení niektorých zákonov Názov a sídlo organizácie Poradové číslo vnútorného predpisu 2/2011 Vypracovala : Obec Kamenná Poruba Ing. Mária Kasmanová Schválil : Ing. Štefan Kasman Dátum vyhotovenia vnútorného predpisu Účinnosť vnútorného predpisu od Ruší sa vnútorný predpis číslo : zo dňa : Prílohy 1. Formulár žiadosti 2. Smernica o vyberaní a spôsobe platenia správnych poplatkov a iných poplatkov vyberaných obcou Kamenná Poruba Čl. 1 Úvodné ustanovenia (1) Táto smernica upravuje podmienky, postup a rozsah poskytovania informácií obcou Kamenná Poruba v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií). (2) Táto smernica platí pre všetkých zamestnancov obce Kamenná Poruba (ďalej len obec) v pôsobnosti OcÚ v súlade s Organizačným poriadkom obecného zastupiteľstva a obecného úradu. Táto smernica sa vzťahuje aj na organizácie zriadené obcou bez právnej subjektivity. Čl. 2 Povinná osoba Obec je v zmysle ust. 2 ods. 1 zákona o slobode informácií povinnou osobou a je povinné sprístupňovať. informácie, ktoré má k dispozícii a to bez preukázania právneho alebo iného dôvodu alebo záujmu, pre ktorý sa informácia požaduje. Čl. 3 Zodpovedné subjekty Za Obec prijíma a vybavuje žiadosti o poskytnutie informácie a vedie ich evidenciu podľa zákona o slobode informácií pracovníčka podateľne obecného úradu.
2 Čl. 4 Poskytnutie informácie Obec poskytuje informácie zverejnením alebo sprístupnením na základe žiadosti. Čl. 5 Zverejnenie (1) Obec je povinná zverejniť informácie podľa 5 ods. 1 zákona o slobode informácií: a) spôsob zriadenia obce, jej právomoci a kompetencie a popis organizačnej štruktúry, b) miesto, čas a spôsob, akým možno získavať informácie; informácie o tom, kde možno podať žiadosť, návrh, podnet, sťažnosť alebo iné podanie, c) miesto, lehota a spôsob podania opravného prostriedku a možnosti súdneho preskúmania rozhodnutia obce vrátane výslovného uvedenia požiadaviek, ktoré musia byť splnené, d) postup, ktorý musí obec dodržiava. pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať, e) prehľad predpisov, pokynov, inštrukcií, výkladových stanovísk, podľa ktorých obec koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k obci, f) sadzobník správnych poplatkov, ktoré povinná osoba vyberá za správne úkony, a sadzobník úhrad za sprístupňovanie informácií. (2) Obecné zastupiteľstvo ( ďalej len OZ ) prostredníctvom Obecného úradu ( ďalej len OcÚ ) zverejňuje: a) termíny zasadnutí OZ a komisií OZ a návrh programu rokovania OZ b) zápisnice z verejných zasadnutí OZ c) texty predložených návrhov uznesení OZ a všeobecne záväzných nariadení d) texty schválených uznesení OZ a všeobecne záväzných nariadení a to do troch dní po ich schválení v OZ e) údaje o dochádzke poslancov OZ na zasadnutiach OZ do troch dní po skončení zasadnutia f) výpisy o hlasovaní poslancov po každom zasadnutí OZ okrem prípadov tajného hlasovania a hlasovania na neverejnom zasadnutí. (3) Obec je povinná zverejniť oznámenie nehnuteľnej veci vrátane bytov a nebytových priestorov a hnuteľnej veci, ktorej nadobúdacia cena bola vyššia ako 20-násobok minimálnej mzdy vo vlastníctve obce, ktoré obec previedlo do vlastníctva alebo ktoré prešli do vlastníctva inej osoby než orgánu verejnej moci, dátum prevodu alebo prechodu vlastníctva a právny titul, ako aj informácie o osobných údajoch a iných identifikačných údajoch osôb, ktoré nadobudli tento majetok do vlastníctva, a to v rozsahu a) meno a priezvisko, názov alebo obchodné meno, b) adresa pobytu alebo sídlo, c) identifikačné číslo, ak ide o právnickú osobu alebo fyzickú osobu -podnikateľa. (4) Ustanovenie odseku 3 sa nevzťahuje na byty a nebytové priestory, ktoré boli prevedené do vlastníctva doterajšieho nájomcu za zákonom ustanovenú cenu podľa osobitného predpisu. Za nadobúdaciu cenu na účely zverejnenia podľa odseku 3 sa považujú, ak ide o vlastné zhotovenie, náklady na zhotovenie, a ak ide o bezodplatné nadobudnutie, cena obvyklá za obdobnú vec v mieste a v čase nadobudnutia.
3 (5) Obec je povinná zverejniť : - písomné zmluvy, ktoré uzatvára obec a ktoré obsahujú informácie, ktoré sa získali za verejné prostriedky, alebo sa týkajú používania verejných prostriedkov, nakladania s majetkom štátu, majetkom obce, majetkom VUC alebo majetkom právnických osôb zriadených zákonom, na základe zákona alebo nakladania s finančnými prostriedkami EÚ. Povinne zverejňovanou zmluvou nie je : služobná zmluva pracovná zmluva alebo dohoda o práci vykonávanej mimo pracovného pomeru zmluva týkajúca sa burzových obchodov a ich sprostredkovania, odplatná zmluva týkajúca sa cenných papierov zmluva uzavieraná v pôsobnosti Slovenskej informačnej služby a Vojenského spravodajstva zmluva, ktorej účelom je zabezpečenie ochrany a bezpečnosti v miestach, kde sa vykonáva väzba alebo trest odňatia slobody zmluva, ktorej účelom je zabezpečenie potrieb cudzích zastupiteľských úradov v SR a zabezpečenie činnosti zastupiteľských úradov SR v zahraničí - objednávky tovarov a služieb do desiatich pracovných dní odo dňa ich vyhotovenia. To neplatí, ak objednávky súvisia s povinne zverejňovanou zmluvou, ktorá nadobudla účinnosť podľa zákona - faktúry na tovary a služby do desiatich pracovných dní odo dňa ich doručenia obci, najneskôr do 30 dní odo dňa ich zaplatenia (6) Všetky ďalšie informácie sa poskytujú na základe žiadosti o poskytnutie informácie Čl. 6 Spôsob zverejnenia (1) Informácie uvedené v čl. 5 sa zverejňujú predovšetkým spôsobom umožňujúcim hromadný prístup internetová stránka obce. (2) Informácie podľa čl. 5 ods. 1 sa okrem zverejnenia podľa odseku 1 zverejňujú v sídle Obce na úradnej tabuli a na všetkých pracoviskách na verejne prístupnom mieste. (3) Povinné zverejnenie podľa čl. 5 zabezpečuje starosta obce. Čl. 7 Sprístupnenie na základe žiadosti (1) Žiadosti možno podať písomne, ústne, faxom, elektronickou poštou alebo iným technicky vykonateľným spôsobom. Ústne sa žiadosť podáva spravidla na podateľni obce u zamestnanca, ktorý žiadosť spíše na predpísaný formulár. (príloha č.1 tejto smernice) (2) V prípade neúplnej žiadosti obec postupuje v zmysle ust. 14 ods. 3 zákona o slobode informácií. (3) Podaná žiadosť, ktorá bola prijatá na iných miestach ako je podateľňa obecného úradu, sa bezodkladne, najneskôr nasledujúci pracovný deň, postúpi na podateľňu obecného úradu na zaevidovanie. (4) Po zaevidovaní žiadosti zamestnanec podateľne OcÚ postúpi žiadosť starostovi obce, pričom určí lehotu na jej vybavenie tak, aby boli dodržané zákonom stanovené lehoty.
4 (5) V prípade, že obec nie je príslušná na poskytnutie informácie, postupuje zamestnanec podateľne OcÚ v zmysle ust. 15 zákona o slobode informácií. (6) Obec Kamenná Poruba poskytuje iba informácie, ktoré má k dispozícii. Informačná povinnosť sa podľa zákona nevzťahuje na názory, budúce rozhodnutia a vytváranie nových informácií ako sú rozbory, prognózy, výklady a pod. Toto obmedzenie sa však nevzťahuje na informácie, ktoré vznikajú automatizovaným spôsobom ako súčasť informačných technológií. (7) Ak predmetom žiadosti je získanie informácií, ktoré už boli zverejnené, obec postupuje v zmysle ust. 7 zákona o slobode informácií. Čl. 8 Spôsob sprístupnenia (1) Informácie sa sprístupňujú spôsobom požadovaným žiadateľom, alebo na základe dohody so žiadateľom iným vhodným spôsobom. (2) Úhrady za jednotlivé materiálne náklady na sprístupnenie informácie sú určené v zmysle smernice o vyberaní a spôsobe platenia správnych poplatkov a iných poplatkov vyberaných obcou Kamenná Poruba. (3) Osobe so zmyslovým postihnutím sa informácie poskytujú v zmysle ustanovení zákona o slobode informácií. Za účelom poskytnutia informácie slepeckým ( Braillovým) písmom Obec spolupracuje s Úniou nevidiacich a slabozrakých Slovenska, ktorá zabezpečuje preklad z a do Braillovho písma. Čl. 9 Obmedzenie práva na informácie (1) Každé obmedzenie práva na informácie musí ma. zákonný dôvod a musí byť žiadateľovi riadne zdôvodnené v rozhodnutí o nesprístupnení informácie. (2) Obec nezverejní informáciu, ktorá je predmetom ochrany utajovaných skutočností, ochrany osobnosti a osobných údajov, ochrany obchodného tajomstva a ďalších obmedzení prístupu k informáciám v zmysle zákona o slobode informácií. Čl. 10 Lehota na vybavenie žiadosti (1) Žiadosť o poskytnutie informácie je potrebné vybaviť v lehote stanovenej zákonom o slobode informácií, t.j. bez zbytočného odkladu, najneskôr do ôsmych pracovných dní odo dňa podania žiadosti alebo odo dňa odstránenia nedostatkov a do 15 pracovných dní, ak sa sprístupňuje informácia nevidiacej osobe. (2) Zo závažných dôvodov môže povinná osoba predĺžiť lehotu najviac však o osem pracovných dní, resp. o 15 pracovných dní. Závažné dôvody sú taxatívne vymenované v 17 ods. 2 zákona o slobode informácií. Predĺženie lehoty obec bezodkladne oznámi žiadateľovi spolu s dôvodmi predĺženia. (3) V prípade poskytnutia informácie v rozsahu, spôsobom a v lehote ako ustanovuje zákon o slobode informácií, urobí zamestnanec podateľne OcU poverený vedením evidencie zápis v spise.
5 (4) V prípade, že obec nemá požadovanú informáciu k dispozícii a nie je možné postupovať podľa čl.7 ods. 5 tejto smernice, postupuje obec v zmysle ust. 18 ods. 2 ustanovení zákona o slobode informácií. (5) V prípade nevyhovenia žiadosti, hoci len sčasti, vydá Obec písomné rozhodnutie v zmysle ust. 18 ods. 2 zákona o slobode informácií. (6) Pokiaľ bolo voči rozhodnutiu o nesprístupnení informácie podané v zmysle ust. 19 zákona o slobode informácií odvolanie riadne a včas, postup pri evidencii odvolania je obdobný postupu pri evidencii žiadosti o informáciu. O odvolaní rozhoduje v zmysle zákona o slobode informácií starosta obce. Čl. 11 Evidencia (1) Evidenciu všetkých prijatých žiadostí o sprístupnenie informácie vedie podateľňa OcÚ oddelene od ostatných písomností tak, aby poskytlo údaje potrebné na kontrolu vybavovania žiadostí. (2) Spis musí obsahovať všetky písomnosti týkajúce sa vybavovania žiadosti. Čl. 12 Záverečné ustanovenia (1) Ak nie je v tejto smernici ustanovené inak, platia ustanovenia zákona č. 211/2000 Z.z. o slobodnom prístupe k informáciám a o zmene a doplnení niektorých zákonov, v procesnej časti sa použijú všeobecne záväzné predpisy o správnom konaní (zákon č. 71/1967 Zb. o správnom konaní v znení neskorších predpisov). (3) Táto smernica nadobúda platnosť dňom podpísania starostom obce a účinnosť dňa V Kamennej Porube dňa Ing. Štefan Kasman starosta obce
Zákon 211/2000 Z.z. 211/2000 Z.z. ZÁKON
Zákon 211/2000 Z.z. (o slobodnom prístupe k informáciám a o zmene a doplnení niektorých zákonov (zákon o slobode informácií)) Autor: Národná rada SR Platnosť od: 13.7.2000 Účinnosť od: 1.1.2012 Uverejnené
Rekonštruovaný zákon 211/2000 Z.z.
Autor: Národná rada SR Platnosť od: 13.7.2000 Účinnosť od: 2.1.2006 Rekonštruovaný zákon 211/2000 Z.z. (o slobodnom prístupe k informáciám a o zmene a doplnení niektorých zákonov (zákon o slobode informácií))
Zákon 211/2000 Z.z. (o slobodnom prístupe k informáciám a o zmene a doplnení niektorých zákonov (zákon o slobode informácií)) Autor: Národná rada SR Platnosť od: 13.7.2000 Účinnosť od: 1.1.2001 Uverejnené